198 Službeni list Europske unije 13/Sv. 30 32003L0120 20.12.2003. SLUŽBENI LIST EUROPSKE UNIJE L 333/51 DIREKTIVA KOMISIJE 2003/120/EZ od 5. prosinca 2003. o izmjeni Direktive 90/496/EEZ o označivanju hranjive vrijednosti hrane (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 90/496/EEZ od 24. rujna 1990. o označivanju hranjive vrijednosti hrane ('), a posebno njezin članak 5. stavak 2., nakon savjetovanja sa Znanstvenim odborom za hranu, budući da: (1) _ Stavljanje salatrima na tržište kao novih sastojaka hrane za  uporabu u  pekarskim  proizvodima  smanjene energetske — vrijednosti =i  slasticama  odobreno  je Odlukom Komisije 2003/867 (*), na temelju Uredbe (EZ) br. 258/97 Europskog parlamenta i Vijeća (*), kako je zadnje izmijenjena Uredbom (EZ) br. 1882/2003 (*). (2) Znanstveni odbor za hranu u svom mišljenju o ocjeni sigurnosti salatrima za uporabu kao alternative mastima sa smanjenom kalorijskom vrijednošću, kao novih sasto- jaka hrane, iznesenom 13. prosinca 2001., naveo je kako energija koju osiguravaju salatrimi iznosi između 5 i 6 kcal/gram. (3) = Prema sadašnjim pravilima, energiju koju osiguravaju salatrimi, koji se smatraju mastima, treba izračunavati korištenjem faktora konverzije za masti, utvrđenim u članku 5. stavku 1. Direktive 90/496/EEZ, to jest, 9 kcal| gram. Korištenje ovog faktora konverzije za deklariranu energetsku vrijednost proizvoda pogrešno bi prikazalo njegovu smanjenu energetsku vrijednost  postignutu uporabom salatrima u njegovoj proizvodnji te na taj način proizvođač ne bi dobio potpunu informaciju. Stoga je potrebno usvojiti odgovarajući faktor konverzije za salatrime koji bi se koristio za izračun deklarirane energetske vrijednosti hrane. (4) — Mjere utvrđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja, (!) SL L 276, 6.10.1990., str. 40. () SL L 326, 13.12.2003., str. 32. (?) SL L 43, 14.2.1997., str. 1. () SL L 284, 31.10.2003., str. 1. DONIJELA JE OVU DIREKTIVU: Članak 1. Sljedeće se dodaje na kraju članka 5. stavka 1. Direktive 90/496/EEZ: — salatrimi 6 kcal/g-25kJ/g" Članak 2. 1. — Države članice donose zakone i druge propise potrebne za usklađivanje s ovom Direktivom do 31. srpnja 2004. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive. Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja. 2. — Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva. Članak 3. Ova Direktiva stupa na snagu dvadesetog dana od dana objave u Službenom listu Europske unije. Članak 4. Ova je Direktiva upućena državama članicama. Sastavljeno u Bruxellesu 5. prosinca 2003. Za Komisiju David BYRNE Član Komisije